Publicēts:
Latvijas Vēstnesis
, 22,
02.02.2021.
OP numurs: 
2021/22.4
Izdevējs: 
Saeima
Veids: 
likums
Pieņemts: 
21.01.2021.
Stājas spēkā: 
16.02.2021.
Saeima ir pieņēmusi un Valsts
prezidents izsludina šādu likumu:
Grozījumi 
Enerģētikas likumā
Izdarīt 
Enerģētikas likumā
 (Latvijas Republikas Saeimas un 
Ministru Kabineta Ziņotājs, 1998, 20. nr.; 2000, 17. nr.;
2001, 
12. nr.; 2005, 8., 13. nr.; 2008, 14. nr.; 2009, 2., 14. nr.; 
Latvijas Vēstnesis, 2010, 82., 106. nr.; 2011, 36., 161.
nr.; 
2012, 186. nr.; 2014, 60. nr.; 2016, 37., 52. nr.; 2018, 76. nr.; 
2019, 212., 214., 240. nr.) šādus grozījumus:
1. Aizstāt visā likumā vārdus "starpvalstu savienojums" 
(attiecīgā skaitlī un locījumā) ar vārdu "starpsavienojums"
(attiecīgā skaitlī un locījumā).
2. 1. pantā:
papildināt pantu ar 10.
1
 punktu šādā redakcijā:
"10
1
) 
enerģētiskā nabadzība
 - 
mājsaimniecības lietotāja nespēja uzturēt mājoklī atbilstošu 
temperatūru vai
izmantot energoapgādes komersantu sniegtos 
pakalpojumus, vai norēķināties par tiem zemas energoefektivitātes 
dēļ
vai tādēļ, ka maksai par šiem pakalpojumiem ir augsts 
īpatsvars mājsaimniecības ienākumos;";
izteikt 46. punktu šādā redakcijā:
"46) 
starpsavienojums
 - dabasgāzes pārvades līnija, kas 
šķērso Latvijas Republikas robežu, savienojot Latvijas
dabasgāzes 
pārvades sistēmu ar citas Eiropas Savienības dalībvalsts 
dabasgāzes pārvades sistēmu, vai dabasgāzes
pārvades līnija starp 
Latvijas Republiku un trešo valsti līdz Latvijas Republikas 
teritorijai vai teritoriālajai jūrai;".
3. Aizstāt 19. panta trešajā daļā skaitli un vārdu "30 dienas" 
ar vārdiem "divas nedēļas".
4. Papildināt 44.
1
 pantu ar 2.
1
 daļu 
šādā redakcijā:
"(2
1
) Ievērojot šā likuma 110. panta pirmajā daļā 
noteikto pārvades sistēmas operatora pienākumu nodrošināt
piekļuvi dabasgāzes pārvades sistēmai, ja tiek atteikta piekļuve 
Latvijas teritorijā esošajai sākumposma cauruļvadu
sistēmai, 
pārrobežu domstarpību izšķiršanai (tai skaitā tiesā) piemēro 
Latvijas Republikas normatīvos aktus."
5. Papildināt 84. panta pirmo daļu ar 4. un 5. punktu šādā 
redakcijā:
"4) pārrobežu jautājumos sadarbojas ar Energoregulatoru 
sadarbības aģentūru un citu Eiropas Savienības
dalībvalstu 
regulatīvajām iestādēm, kā arī trešo valstu attiecīgajām 
iestādēm, ja jautājums skar Latvijas Republikas
dabasgāzes vai 
elektroenerģijas infrastruktūru uz trešo valsti vai no tās;
5) atbilstoši kompetencei sniedz viedokli citas Eiropas 
Savienības dalībvalsts regulatīvajai iestādei par atkāpes
piemērošanu dabasgāzes pārvades līnijai starp šo dalībvalsti un 
trešo valsti, ja tas skar Latvijas Republikas intereses."
6. Papildināt likumu ar 106.
1
 pantu šādā 
redakcijā:
"
106.
1
 pants
Ja starp Latvijas Republiku un trešo valsti tiek plānots 
noslēgt starpvaldību līgumu par dabasgāzes pārvades
sistēmas 
jautājumiem, Ekonomikas ministrijai ir pienākums par to pirms 
lēmuma pieņemšanas informēt Eiropas
Komisiju."
7. 110. pantā:
1
/
2
© Oficiālais izdevējs "Latvijas Vēstnesis"
izteikt trešās daļas 5. punktu šādā redakcijā:
"5) atkāpe piešķirta, lai efektīvi funkcionētu dabasgāzes 
iekšējais tirgus un regulētās sistēmas, kurām
infrastruktūra ir 
pieslēgta, un nekaitē konkurencei attiecīgajos dabasgāzes tirgos, 
kurus varētu ietekmēt minētie
ieguldījumi, kā arī nekaitē Eiropas 
Savienības dalībvalstu piegādes drošumam.";
papildināt pantu ar 3.
1
 daļu šādā redakcijā:
"(3
1
) Pirms regulators pieņem lēmumu par atkāpes 
piešķiršanu saskaņā ar šā panta trešo daļu, tas apspriežas 
ar:
1) tās Eiropas Savienības dalībvalsts regulatīvo iestādi, 
kuras dabasgāzes tirgu var ietekmēt jaunais dabasgāzes
apgādes 
sistēmas objekts;
2) tās trešās valsts attiecīgo iestādi, ar kuru Latvijas 
Republikai ir attiecīgais starpsavienojums. Regulators var
pieņemt lēmumu par atkāpes piešķiršanu, ja trešās valsts 
attiecīgā iestāde nav sniegusi atbildi triju mēnešu laikā pēc
regulatora pieprasījuma nosūtīšanas dienas."
8. Papildināt likumu ar XVII nodaļu šādā redakcijā:
"
XVII nodaļa
Enerģētiskā nabadzība
120. pants
Enerģētiskās nabadzības skarta mājsaimniecība ir 
mājsaimniecība 
Sociālo pakalpojumu un sociālās palīdzības
likuma
 
izpratnē, kura atbilst vismaz vienam no šādiem kritērijiem:
1) tā ir atzīta par trūcīgu vai maznodrošinātu mājsaimniecību 
un saņem materiālu atbalstu ar mājokļa lietošanu
saistīto 
izdevumu segšanai;
2) tā īrē pašvaldībai piederošu vai tās nomātu dzīvojamo telpu 
vai sociālo dzīvokli saskaņā ar likumu "
Par palīdzību
dzīvokļa 
jautājumu risināšanā
" vai likumu "
Par sociālajiem dzīvokļiem un 
sociālajām dzīvojamām mājām
".
121. pants
(1) Valsts pārvaldes iestādes, plānojot enerģētikas politikas 
atbalsta pasākumus, ņem vērā enerģētiskās
nabadzības skarto 
mājsaimniecību skaitu.
(2) Valsts pārvaldes iestādes, plānojot energoefektivitātes 
politikas pasākumus, nosaka, ka prioritārā kārtā tos
īsteno 
attiecībā uz enerģētiskās nabadzības skartajām 
mājsaimniecībām.
(3) Enerģētiskās nabadzības skarto mājsaimniecību skaita 
novērtēšanai izmanto šā likuma 120. pantā minētos
kritērijus."
9. Papildināt informatīvo atsauci uz Eiropas Savienības 
direktīvām ar 6., 7. un 8. punktu šādā redakcijā:
"6) Eiropas Parlamenta un Padomes 2019. gada 17. aprīļa 
direktīvas (ES) 
2019/692
, ar ko groza direktīvu
2009/73/EK
 par 
kopīgiem noteikumiem attiecībā uz dabasgāzes iekšējo tirgu;
7) Eiropas Parlamenta un Padomes 2019. gada 5. jūnija 
direktīvas (ES) 
2019/944
 par kopīgiem noteikumiem
attiecībā uz 
elektroenerģijas iekšējo tirgu un ar ko groza direktīvu 
2012/27/ES
;
8) Eiropas Parlamenta un Padomes 2018. gada 11. decembra 
direktīvas (ES) 
2018/2002
, ar ko groza direktīvu
2012/27/ES
 par 
energoefektivitāti."
Likums Saeimā pieņemts 2021. gada 21. janvārī.
Valsts prezidents 
E. Levits
Rīgā 2021. gada 2. februārī
2
/
2